ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број:105-Е.03.01-175762/8-2018

31.05.2018.

На основу члана 54. и 63. Закона о јавним набавкама („Службени гласник РС", бр. 124/12, 14/15 и 68/15), Комисија за јавну набавку број 3000/1229/2018(504/2018), за набавку добара „ Замена електричних заштита постројења БПА-БПБ на допреми угља Д2 ТЕНТ А“, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 2.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**:

Молимо Потврду да каталози и техничка документација по објављеној  ЈН 3000/1229/2018 (504/2018) “Замена електричних заштита постројање БПА-БПБ на допреми угља Д2 ТЕНТ А” могу бити на енглеском језику.

**ОДГОВОР 1:**

Сагласни смо да техничка документација ( каталози ) буде достављена на енглеском језику.Уколико буде  потребно Наручилац ће приликом оцене понуда захтевати да одређени документ буде преведен на српски језик

**ПИТАЊЕ 2**:

У Конкурсној документацији, на страни 16/68, у додатним условима за учешће у поступку јавне набавке из члана 76 закона, под ставком Пословни капацитет стоји да Понуђач располаже **пословним капацитетом** ако:

* има важећи сертификат у складу са SRPS ISO /IEC 17020:2012 или одговарајући као контролно тело типа „С“, те да у спецификацији обима акредитације има одобрење за: контролисање нових производа, периодични контролисање и контролисање након поправки и модификација уређаја за заштиту од прекомерних струја.

Напомињемо да је Наручилац дужан да у складу са чланом 76 ЗЈН  приликом одређивања услова за учешће у поступку јавне набавке дефинише услове који не дискриминишу понуђаче и да су у логичкој вези са предметом. Поменути стандард (SRPS ISO /IEC 17020:2012) ни по једном критеријуму није у логичкој вези са предметном Јавном набавком те Вас молимо постављени услов уклоните из тендерске документације.

Напомињемо да је Наручилац, у складу са чланом 10, 12, 76  Закона, дужан да омогући што већу конкуренцију и не може ограничити исту, а посебно онемогућити било ког произвођача да учествује у поступку јавне набавке неоправданом употребом дискриминаторских услова, техничких спецификација и критеријума.

**ОДГОВОР 2:**

Услов за сертификат SRPS ISO /IEC 17020:2012 је у логичкој вези са предметом јавне набавке из следећег разлога:

1. у конкурсној документацији на страни 4/68, тачка 3**.1. Врста и количина добара** наведено је да **Обим посла** подразумева: израду пројекта реконструкције заштите комплетног постројења **6кV** за допрему угља и достављање истог ТЕНТ-у; испоруку нових релеа за заштиту **6кV** постројења; демонтажу старе опреме и подешавање и пуштање у рад новоуграђених релеа, као и достављање испитних протокола о подешавању и испитивању заштите.

Како је термоелектрана „ Никола Тесла А“ најзначајнији електроенергетски објекат у Републици Србији, а постројење БПА – БПБ је допрема угља за свих 6 блокова у ТЕНТ-у А, неопходно је поставити највише могуће услове квалитета и из тог разлога Наручилац остаје при свом захтеву из конкурсне документације, па је за доказивање пословног капацитета потребно доставити фотокопију важећег сертификата у складу са SRPS ISO/IEC 17020:2012 или одговарајући.

*У складу са наведеним појашњењима Комисија ће израдити измену конкурсне документације и исту објавити на Порталу јавних набавки и интернет страници Наручиоца.*